**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“**

**05.4.1-CPVA-K-303 PRIEMONĖS „AKTUALIZUOTI VIEŠĄJĮ IR PRIVATŲ KULTŪROS PAVELDĄ“ PROJEKTŲ FINANSAVIMO SĄLYGŲ APRAŠO KEITIMO PROJEKTO (TOLIAU – APRAŠAS) DERINIMO PAŽYMA NR. 1**

|  |  |  |
| --- | --- | --- |
| **Institucijos pavadinimas, rašto data ir numeris** | **Pastabos ir pasiūlymai** | **Žyma apie priimtas ir nepriimtas (nurodyti motyvus) pastabas ir pasiūlymus** |
| **Lietuvos Respublikos aplinkos ministerija****2017-07-03 raštas Nr. (15-1)-D8-4736** | 1. Informuojame, kad LR aplinkos ministerijos administruojamos priemonės 05.4.1-APVA-V-016 „Saugomų teritorijų ir valstybinės reikšmės parkų tvarkymas, pritaikymas lankymui“(toliau – 05.4.1-APVA-V-016 priemonė) lėšomis yra remiamos investicijos į kultūros paveldo objektų tvarkymą ir jų pritaikymą lankymui. Investicijos pagal šią priemonę galimos tik tiems objektams, kurie atitinka Kraštovaizdžio ir biologinės įvairovės išsaugojimo 2015–2020 metų veiksmų plano, patvirtinto Lietuvos Respublikos aplinkos ministro 2015 m. sausio 9 d. įsakymu Nr. D1-12 „Dėl Kraštovaizdžio ir biologinės įvairovės išsaugojimo 2015–2020 metų veiksmų plano patvirtinimo“ (toliau – Veiksmų planas) 2 priedo 112 punkte nurodytas priemones.

Siekiant sumažinti dvigubo finansavimo riziką, manome, kad tokiais atvejais, kai pagal LR kultūros ministerijos administruojamą priemonę 05.4.1-CPVA-K-303 planuojamos investicijos į kultūros paveldo objektus saugomose teritorijose, pareiškėjas turėtų pateikti raštišką užtikrinimą, kad planuojamos investicijos nėra susijusios su į Veiksmų plano 2 priedo 112 punktą įtrauktais numatomais sutvarkyti kultūros paveldo objektais. Atkreipiame dėmesį, kad Veiksmų plano 2 priedo 112 punkte patvirtinta tvarkytinų kultūros paveldo objektų sąrašas nėra baigtinis, todėl teikiant ir vertinant projektų paraiškas turėtų būti atsižvelgta į aktualią Veiksmų plano 2 priedo 112 punkto redakciją. Atsižvelgiant į aukščiau pateiktus paaiškinimus, manome, kad 05.4.1-CPVA-K-303 priemonės Aprašo 12 punktas turėtų būti papildytas atitinkamomis nuostatomis, o šios nuostatos perkeltos į 05.4.1-CPVA-K-303 priemonės Aprašo 1 priedu patvirtintą „Projektų tinkamumo finansuoti vertinimo lentelę“ kaip vertinimo aspektas dėl kurio reikalingas projekto atitikties vertinimas siekiant išvengti dvigubo finansavimo. | **Neatsižvelgta.**Pagal Aprašą tinkamos finansuoti išlaidos yra tik kultūros paveldų objektų tvarkybos darbai, taip pat nėra finansuojama nauja statyba, kai pagal Aplinkos ministerijos administruojamą 05.4.1-APVA-V-016 priemonę, objektų tvarkybos darbai yra netinkamos finansuoti išlaidos, o finansuojami naujos statybos, rekonstravimo, remonto bei kultūros paveldo statinių tvarkomieji statybos darbai. Dėl to dvigubo finansavimo rizikos nėra. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_